陳登雲 (明朝)

陳登雲（），字從龍，號南滨，直隸順德府唐山縣（今河北省邢台市隆尧县）人，明朝政治人物。

 生平 
萬曆四年（1576年）丙子科順天府鄉試第六十名，萬曆五年（1577年）聯捷丁丑科會試第八十名，登三甲第二百零八名進士。六年除河南鄢陵縣知縣，十一年征授河南道監察御史，初按辽左，次按山西，后按河南，直言敢諫，風裁峻厲。移疾歸，不久卒。《明史》有傳《明史·卷二百三十三》：陳登雲，字從龍，唐山人。萬歷五年進士。除鄢陵知縣。政最，征授御史。出按遼東，疏陳安攘十策，又請速首功之賞。改巡山西。還朝，會廷臣方爭建儲。登雲謂議不早決，由貴妃家陰沮之。十六年六月，遂因災異抗疏，劾妃父鄭承憲，言：「承憲懷禍藏奸，窺覬儲貳。日與貂珰往來，綢繆杯酌，且廣結山人、術士、緇黃之流。曩陛下重懲科場冒籍，承憲妻每揚言事由己發，用以恐喝勛貴，簧鼓朝紳。不但惠安遭其虐焰，即中宮與太后家亦謹避其鋒矣。陛下享國久長，自由敬德所致，而承憲每對人言，以為不立東宮之效。幹撓盛典，蓄隱邪謀，他日何所不至。茍不震奮乾剛，斷以大義，雖日避殿撤樂、素服停刑，恐天心未易格，天變未可弭也。」疏入，貴妃、承憲皆怒，同列亦為登雲危，帝竟留中不下。久之，疏論吏部尚書陸光祖，又論貶四川提學副使馮時可，論罷應天巡撫李淶、順天巡撫王致祥，又論禮部侍郎韓世能、尚書羅萬化、南京太仆卿徐用檢。朝右皆憚之。時方考選科道，登雲因疏言：「近歲言官，壬午以前怵於威，則摧剛為柔；壬午以後昵於情，則化直為佞。其間豈無剛直之人，而弗勝齟齬，多不能安其身。二十年來，以剛直擢京卿者，百止一二耳。背公植黨，逐嗜乞憐，如所謂『七豺』、『八狗』者，言路顧居其半。夫臺諫為天下持是非，而使人賤辱至此，安望其抗顏直繩，為國家鋤大奸、殲巨蠹哉！與其誤用而斥之，不若慎於始進。」因條數事以獻。出按河南。歲大饑，人相食。副使崔應麟見民啖澤中雁矢，囊示登雲，登雲即進之於朝。帝立遣寺丞鐘化民賫帑金振之。登雲巡方者三，風裁峻厲。以久次當擢京卿，累寢不下，遂移疾歸。尋卒。《國朝獻徵錄·卷六十五》：河南道監察御史南濱陳君墓誌（余繼登）。

 家族 
曾祖陳仲良；祖父陳敖；父陳志大。前母李氏；母施氏。具慶下。

参考文献

 延伸阅读 


D
Category:明朝河南道監察御史
Category:明朝鄢陵縣知縣
Category:隆尧人